સવારે પાંચ વાગ્યે હું તૈયાર થઈ ગઈ, શિયાળાની ગુલાબી ઠંડીમાં અમે બધા મિત્રોએ ભેગા મળીને સોશિયલ સર્વિસ કરવાનું નક્કી કર્યું હતું. અમે દસ ફ્રેન્ડ્સ સાથે મળીને એક ગાર્ડનની સફાઈ કરવાનું વિચાર્યું હતું. મેં સમીરને સવારે છ વાગ્યે ફૉન કર્યો અને કહ્યું, હેલો….ઉઠ્યો કે નહીં ? સમીરે કહ્યું, હા, ઉઠીને તૈયાર પણ થઈ ગયો છું ! મેં કહ્યું, ગ્રેટ ! આમ મેં બધા જ ફ્રેન્ડ્સને ફૉન કર્યા. બધા જ મિત્રો ગાર્ડનમાં ભેગા થયા અને પોતપોતાનું કામ શરું કર્યું. મારું કામ બધો કચરો ભેગો કરીને ડસ્ટબીન નાખવાનું હતું. આઠ વાગ્યા સુધીમાં અમે ગાર્ડન ક્લીન કરી નાખ્યું ! હાથ-પગ ધોઈને અમે રાજુકાકાના પાલખ પકોડા ખાવા બેઠા. દર રવિવારે અમે કંઈક સોશિયલ વર્ક કરીને રાજુકાકાને ત્યાં નાસ્તો કરતાં. અમે નાસ્તો કરતાં હતાં ત્યારે એક નાનો છોકરો ભીખ માંગવા આવ્યો અને ત્યારે અંજલી બોલી, બેટા તને ભૂખ લાગી છે !